กระทรวงการต่างประเทศ รายงานข้อมูลการช่วยเหลือผู้หนีภัยความไม่สงบที่ได้รับบาดเจ็บจากเหตุการณ์สู้รบในเมียนมา
กระทรวงการต่างประเทศ รายงานว่า เมื่อวานนี้ (30 มี.ค.64) ฝ่ายไทยได้ให้ความช่วยเหลือและอำนวยความสะดวกแก่ผู้หนีภัยความไม่สงบที่ได้รับบาดเจ็บจากเหตุการณ์สู้รบในเมียนมาจำนวน 7 คน โดยมีรถพยาบาลของโรงพยาบาลสบเมย จำนวน 6 คัน มารอรับและส่งไปรักษาพยาบาลที่โรงพยาบาลสบเมยทั้งนี้ เมื่อวาน ทุกจุดที่รับผู้หนีภัยความไม่สงบ จะยังคงค้างเฉพาะผู้ป่วย เด็กและคนแก่เนื่องจากเดินทางกลับไม่ทัน จะขอกลับในวันรุ่งขึ้น โดยทุกคนประสงค์อยากกลับ แค่กลัวภัยจากการรบทางอากาศ ซึ่งได้พูดคุยทำความเข้าใจกันเรียบร้อยแล้ว โดยให้ความสำคัญดูแลกลุ่มเปราะบางให้มีความพร้อมและเป็นไปตามความประสงค์สำหรับข้อมูลยอดผู้หนีภัยฯ จากกระทรวงกลาโหม ในพื้นที่จังหวัดแม่ฮ่องสอน  (สถานะ ณ 30 มี.ค.) มีทั้งหมด 2,897 คน เดินทางกลับแล้ว 2,352 คน คงเหลืออีก 545 คน